**Ministru kabineta rīkojuma projekta "Grozījumi Ministru kabineta 2013. gada 7. novembra rīkojumā Nr. 537 "Par komisijas izveidi PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts "Grozījumi Ministru kabineta 2013. gada 7. novembra rīkojumā Nr. 537 "Par komisijas izveidi PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai"" (turpmāk – rīkojuma projekts) izstrādāts pēc Tieslietu ministrijas iniciatīvas, lai aktualizētu Komisijas PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai (turpmāk – komisija) locekļu sastāvu.Saskaņā ar Ministru kabineta 2006. gada 30. maija noteikumu Nr. 446 "Komisijas PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai nolikums" (turpmāk – MK noteikumi Nr. 446) 4.1 punktu komisijas sastāvu pēc tieslietu ministra priekšlikuma apstiprina Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošais Ministru kabineta 2013. gada 7. novembra rīkojums Nr. 537 "Par komisijas izveidi PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai" (turpmāk – MK rīkojums Nr. 537) ir zaudējis savu aktualitāti, ņemot vērā, ka:– Tieslietu ministrijā ir saņemta Latvijas Okupācijas izpētes biedrības 2017. gada 10. maija vēstule Nr. 13, informējot, ka komisijas priekšsēdētājam ir mainīts amats organizācijas valdē;– komisijas 2016. gada 28. decembra sēdē atbilstoši MK noteikumu Nr. 446 6. punktā noteiktajai kārtībai tika ievēlēta komisijas priekšsēdētāja vietniece;– Tieslietu ministrijā ir saņemta Aizsardzības ministrijas 2017. gada 6. jūnija elektroniskā pasta vēstule, Ārlietu ministrijas 2017. gada 27. marta vēstule Nr. 41-8161 un Ekonomijas ministrijas 2017. gada 13. marta vēstule Nr. 311-1-1892 ar lūgumu mainīt minēto ministriju pārstāvjus komisijā;– ir mainīts Vides aizsardzības un reģionālās attīstības ministrijas pārstāves komisijā amats;– komisijas loceklis J. Tomels komisijas 2017. gada 2. maija sēdē informēja, ka ir mainījies viņa amats.Līdz ar to, lai aktualizētu komisijas locekļu sastāvu, ir nepieciešams veikt grozījumus MK rīkojumā Nr. 537. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Visas komisijā pārstāvētās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar rīkojuma projekta izpildi netiek deleģētas jaunas funkcijas.Jaunas valsts pārvaldes institūcijas nav jāveido.Esošo institūciju likvidācija nav jāveic.Esošo institūciju reorganizācija nav jāveic. |
| 3. | Cita informācija | Nav. |

Anotācijas II, III, IV, V un VI sadaļa – rīkojuma projekts šīs jomas neskar.

Iesniedzējs:

tieslietu ministrs Dzintars Rasnačs

Segliņa 67036707

Sandra.Seglina@tm.gov.lv